কোচবিহার, ১৩ জুলাইঃ তৃণমূল ছাত্র পরিষদের কলেজ ইউনিটের আহ্বায়ককে গুলি করে পালাল একদল দুষ্কৃতীরা। শুক্রবার বিকেলে কোচবিহার শহরের ষ্টেশন মোড় সংলগ্ন কোচবিহার তুফানগঞ্জ রোডে ওই ঘটনা ঘটে। ওই ঘটনায় গুলিবিদ্ধ হয় কোচবিহার কলেজের দ্বিতীয় বর্ষের ছাত্র মাজিদ আনসারি। আশঙ্কাজনক অবস্থায় মাজিদকে প্রথমে শহরের একটি নার্সিংহোমে ভর্তি করা হয়। পরে তার শারীরিক অবনতি দেখে সেখান থেকে তাকে শিলিগুড়িতে স্থানান্তার করা হয়। এই ঘটনায় উত্তপ্ত হয়ে ওঠে গোটা এলাকা। উত্তেজিত ছাত্ররা একটি বাসে ভাঙচুর চালায়। খবর পেয়ে ঘটনাস্থলে পৌঁছায় কোতয়ালি থানার পুলিশ।